Футболех ловзарех Россин чемпионат 2018/2019

**Футболех ловзарех Россин чемпионат 2018/2019** — Россин футболан лигийн системан лакхарчу дивизионан чоьтехь 27-гӀа шо ду. «Гуьйре—бӀаьсте» системехь дӀахьо Россин чемпионатан 7-гӀа шо ду. Чемпионийн титул ларйира москохан «Локомотиво», турнир чекхъяла 3 тур йисинчу хенахь чемпион хилира петарбухан «Зенит» (5-за).

Футболех ловзарех Россин чемпионатан рогӀера хьалхеяккхар йолаелира 2018 шеран 28 июлехь, футболех ловзарех дуьненан чемпионат 2018 чекхйаьлла ши кӀира даьллачул тӀаьхьа, ткъа чекхъелира 2019 шеран 26 майхь. Оцу шарахь дуьйна, 2005 шерера дуьйна дуьххьара, чемпионатан официалан титулан спонсор вац (цул хьалха иза вара Росгосстрах). Цул сов, турниро лелайо шен керла цӀе — **РПЛ** (*Россин Премьер-Лига*). Хьалхара цӀе — **РФПЛ** (*Россин футболан премьер-лига*).

## Регламент

### Формат
Россин чемпионат 2018/2019 дӀахьо хьесапца «массо а хӀоранца» шина гуонехь шен а, къийсархочун а арен тӀаьхь. 2018/2019 шеран чемпионатан жамӀан турниран таблицин тӀаьхь 15-гӀа а, 16-гӀа а меттигаш даьхна клубийн командаш, премьер-лиган клубаш йукъарайовларан болх чекхбаьлча охьайовлу ФНЛ хьалхеяккхаре. 13-гӀа а, 14-гӀа а меттигашкара командаш, ловза шишша дехьаяларан матч (цӀахь а, хьошалгӀахь а) 2018/2019 шеран ФНЛ хьалхеяккхаран кхоалгӀа а, деалгӀа а меттигашкара командашца. Дехьаяларан матчан толамхо лору шина матчехь алсама голаш тоьхна команда, нагахь голаш цхьабосса хилахь — хьошалгӀахь алсама голаш тоьхнарг. ЦӀахь а, хьошалгӀахь а цхьабосса голаш тоьхна меттиг нислахь, тӀаккха шолгӀа матч чекхйаьлча са а ца доӀуш 15 минотехь лаьтта ши тайм тӀетоьхна хан ловзайо. тӀетоьхначу хенахь шинне командо цхьабосса голаш тохахь, толамхо хир ю хьешийн команда. ТӀетоьхначу хенахь голаш ца тохахь, толамхо билгалвоккхур ву 11 метран билгалон тӀера буьрка тохарца футболах ловзаран бакъонашца.

2018/2019 ФНЛ хьалхеяккхарехь хьалхара а, шолгӀа а меттигаш баьхнарш, ткъа иштта дехьаяларан матчийн толамхойн бакъо ло 2019/2020 шарахь Россин чемпионатехь ловза. 2018/2019 шеран дехьаяларан матчашкахь эшна командаш, ловзу 2019/2020 шеран ФНЛ хьалхеяккхарехь.

## Клубаш-декъашхой
2018 шеран 13 июнан хьолехь чемпионатехь дакъалаца бакъо йаьккхина 16 командо. Йиъ клуб-декъашхо Москохара ю, цхьацца Дон-тӀера-Ростов, Екатеринбург, Казань, Краснодар, Красноярск, Оренбург, Петарбух, Самара, Соьлжа-ГӀала, Тула, Уфа, ХӀинжа-ГӀала гӀаланашкара ю.

*Коьрта йаззам: [[Футболех ловзарех Россин чемпионат 2018/2019 (хӀоттамаш)]]*

### Йукъарадахарш
2018 шеран 13 июнехь РФС гулам хилира, цигахь сацам бира ФК «Амкаран» лицензи дӀаяккха клуб дӀасахецар бахьнехь. 22 июнехь РФПЛ клубийн юкъарчу гуламехь сацам бира ХӀинжа-ГӀалара «Анжи» декъашхошна юкъатоха.

### Хийцамаш
Хьалхарчу шеран жамӀашца Футболан къоман лиге охьелира лахара клубаш:
* «Тосно», 15-гӀа меттиг йаьккхина йолу. ФКЪЛ юха а еина, шо даьллачул тӀаьхьа дӀасахецна.
* «СКА-Хабаровск», 16- гӀа меттиг йаьккхина йолу. ФКЪЛ юхаеина, шо даьллачул тӀаьхьа.

2017/18 шеран ФКЪЛ хьалхеяккхаран жамӀашца премьер-лиге хьалаевлира лахара клубаш:
* «Оренбург», 1-ра меттиг а йаьккхина, шо даьллачул тӀаьхьа юхайирзина премьер-лиге.
* «Крылья Советов», 2-гӀа меттиг а йаьккхина, шо даьллачул тӀаьхьа юхайирзина премьер-лиге.
* «Енисей», 3-гӀа меттиг йаьккхина, хьалабовларан матчехь иэшийна «Анжи». Исторехь дуьххьара премьер-лиге хьалайаьлла.

### Къийсамаш дӀабахьаран меттигаш
ХӀокху декъехь гайтина турниран декъашхойн географех хаамаш, хӀора стадион шен чухоамца, суртца, Россин картин тӀийра меттигца гойтуш.




#### Резерван стадионаш

### Командийн декъашхой

### Официалан векалш

### Тренерийн хийцамаш

## Билгалдахарш

Росси
2018